CELEX: 62014TN0291
Language: da
Date: 2014-05-02 00:00:00
Title: Sag T-291/14: Sag anlagt den 2. maj 2014 — egeplast international mod Kommissionen

14.7.2014   
            
            
               DA
            
            
               Den Europæiske Unions Tidende
            
            
               C 223/42
            
         Sag anlagt den 2. maj 2014 — egeplast international mod Kommissionen
   (Sag T-291/14)
   2014/C 223/45
   Processprog: tysk
   
      Parter
   
   
      Sagsøger: egeplast international GmbH (Greven, Tyskland) (ved advokat A. Rosenfeld)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse K (2013) 4424 endelig af 18. december 2013 om Statsstøtte SA.33.995 (2013/C) (ex 2013/NN) Tyskland, støtte til el fra vedvarende energikilder og reduceret EEG-afgift for energiintensive forbrugere, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren i det væsentlige gjort følgende gældende.
   
               1.
            
            
               Der foreligger ikke begunstigelse som omhandlet i artikel 107, stk. 1, TEUF
               
                           —
                        
                        
                           Sagsøgeren har gjort gældende, at den i loven om forrang for vedvarende energi (herefter»EEG«) fastsatte reducerede EEG-afgift for energiintensive forbrugere ikke indebar en begunstigelse af sagsøgeren, men alene afbøder en byrde, som skader sagsøgerens konkurrenceevne, og som sagsøgeren først er blevet påført med indførelsen af EEG-afgiften. Godtgørelsesordningen har til formål at foretage en delvis udligning af en ulempe og ikke at skabe en fordel.
                        
                     
         
               2.
            
            
               Ingen selektivitet
               
                           —
                        
                        
                           Sagsøgeren har endvidere gjort gældende, at den særlige godtgørelsesordning ikke er selektiv, da den ikke er begrænset til bestemte virksomheder eller erhvervsgrene. I overensstemmelse hermed er det udvalg af virksomheder, der får gavn af godtgørelsesordningen, også meget forskelligartet. Ordningen indgår gnidningsløst i EEG 2012 og gør det muligt at etablere en byrdeordning inden for EEG..
                        
                     
         
               3.
            
            
               Ingen statsmidler eller midler, der kan tilskrives staten Sagsøgeren har endvidere gjort gældende, at indtægterne fra EEG-afgiften ikke udgør statsmidler eller midler, der kan tilskrives staten. EEG-afgiften har til formål at opfylde transmissionssystemoperatørernes civilretlige krav mod elforsyningsselskabet om godtgørelse af de udgifter, som de er blevet påført ved markedsføring af el. Transmissionssystemoperatørerne fastsætter størrelsen af denne afgift uden statslig indblanding. De beføjelser, som er tildelt Bundesnetzagentur, var alene rettet mod at efterprøve, at transmissionssystemoperatørerne fastsatte afgiftens størrelse forskriftsmæssigt. Disse beføjelser gav imidlertid ikke Bundesnetzagentur ingen fast kontrol eller rådighedsret over indtægterne fra afgiften.
            
         
               4.
            
            
               Ingen fordrejning af konkurrencen eller påvirkning af samhandelen
               
                           —
                        
                        
                           Sagsøgeren har herved gjort gældende, at det følger af den ikke-statslige karakter af indtægterne fra afgiften, at reduktionen af EEG-afgiften ikke udgør et afkald på statsindtægter. Der foreligger derfor heller ikke et afkald på indtægter, når mulige tab på afgiftskontoen er blevet modfinansieret af private midler i form af et højere afgiftsbeløb for ikke-omfattede slutbrugere.